CELEX: 32013R0286
Language: da
Date: 2013-03-22 00:00:00
Title: Kommissionens gennemførelsesforordning (EU) nr. 286/2013 af 22. marts 2013 om overgangsforanstaltninger for samhandelen med landbrugsprodukter som følge af Kroatiens tiltrædelse

26.3.2013   
            
            
               DA
            
            
               Den Europæiske Unions Tidende
            
            
               L 86/7
            
         KOMMISSIONENS GENNEMFØRELSESFORORDNING (EU) Nr. 286/2013
   af 22. marts 2013
   om overgangsforanstaltninger for samhandelen med landbrugsprodukter som følge af Kroatiens tiltrædelse
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om Kroatiens tiltrædelse, særlig artikel 3, stk. 4,
   under henvisning til akten om Kroatiens tiltrædelse, særlig artikel 41, og
   ud fra følgende betragtninger:
   
               (1)
            
            
               Der bør vedtages overgangsforanstaltninger for at forebygge omlægning af samhandelen i forbindelse med de fælles markedsordninger for landbrugsprodukter som følge af Kroatiens tiltrædelse af Den Europæiske Union den 1. juli 2013.
            
         
               (2)
            
            
               Handelsomlægninger, der vil kunne forstyrre markedsordningerne, omfatter ofte produkter, der kunstigt flyttes med henblik på at udnytte udvidelsen af Den Europæiske Union og ikke indgår i den pågældende tiltrædende stats normale lagre. Ophobningen af sådanne overskudsmængder kan også resultere i en fordrejning af konkurrencen til skade for en velfungerende fælles markedsordning. Overskudslagre kan også stamme fra national produktion. Der bør derfor indføres bestemmelser om effektive, rimelige og præventive afgifter, der svarer til forskellen mellem den importtold, der gælder i Kroatien inden tiltrædelse, og den importtold, der gælder i EU, plus 20 %, og som pålægges overskudslagrene i Kroatien.
            
         
               (3)
            
            
               Det bør undgås, at der for produkter, for hvilke der blev udbetalt eksportrestitution inden den 1. juli 2013, igen udbetales restitution, hvis de udføres til tredjelande efter den 30. juni 2013.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Anvendelsesområde
   Denne forordning finder anvendelse på de produkter, der er omhandlet i bilaget.
   Artikel 2
   Definitioner
   I denne forordning forstås ved »produkter« de landbrugsprodukter og/eller -varer, der ikke er omfattet af bilag I til traktaten om Den Europæiske Unions funktionsmåde.
   Artikel 3
   Afgifter af indehavere af produkter i fri omsætning
   1.   Uanset del 3, litra a) i bilag IV til tiltrædelsesakten og såfremt der ikke anvendes strengere bestemmelser på nationalt plan, opkræver Kroatien pr. 1. juli 2013 afgifter af indehavere af overskudslagre af produkter i fri omsætning.
   2.   For at kunne bestemme hver enkelt indehavers overskudslager, skal Kroatien tage følgende i betragtning:
   
               a)
            
            
               den gennemsnitlige lagerbeholdning i perioden 1. juli 2010 til 30. juni 2013
            
         
               b)
            
            
               handelsmønstrene i perioden 1. juli 2010 til 30. juni 2013
            
         
               c)
            
            
               de omstændigheder, hvorunder lagrene blev opbygget.
            
         Begrebet »overskudslager« gælder produkter, der er indført eller har oprindelse i Kroatien, samt produkter uden for Kroatiens toldområde, men som er bestemt til det kroatiske marked.
   Lagrene registreres på grundlag af den pr. 1. juli 2013 gældende kombinerede nomenklatur.
   3.   Beløbet for afgiften omhandlet i stk. 1 er for hvert af de pågældende produkter lig med det beløb, med hvilket den i EU pr. 30. juni 2013 gældende importafgift i henhold til bilag I til Rådets forordning (EØF) nr. 2658/87 (1), inkl. en eventuel supplerende afgift, overstiger den i Kroatien gældende importafgift på samme dato plus 20 % af dette beløb. Provenuet af de afgifter, som Kroatiens myndigheder opkræver, krediteres Kroatiens nationale budget.
   4.   Kroatien skal snarest muligt udarbejde en opgørelse over lagerbeholdningen pr. 1. juli 2013. Til dette formål kan Kroatien til identifikation af indehavere af overskudslagre anvende et system, der er baseret på en risikoanalyse, hvor der tages hensyn til følgende kriterier:
   
               a)
            
            
               typen af indehaverens virksomhed
            
         
               b)
            
            
               oplagringsfaciliteternes kapacitet
            
         
               c)
            
            
               virksomhedsniveauet.
            
         Kroatien underretter senest den 1. juli 2013 Kommissionen om, hvilke foranstaltninger der forud for tiltrædelsen er truffet for at forhindre spekulativ opbygning af lagre som følge af tiltrædelsen, navnlig for at overvåge og spore importstrømme for produkter, hvortil der knytter sig en stor risiko for lageropbygning.
   Kroatien underretter senest den 31. marts 2014 Kommissionen om mængden af produkter i overskudslagre, bortset fra mængden i offentlige lagre som omhandlet i artikel 4.
   5.   Hvis en KN-kode omfatter produkter, for hvilke importafgiften i stk. 3 ikke er den samme, udarbejdes den i stk. 4 nævnte lageropgørelse for hvert produkt eller hver produktgruppe, som der gælder en anden importafgift for.
   Artikel 4
   Optælling af offentlige lagre
   Senest den 1. oktober 2013 fremsender Kroatien listen og meddeler de mængder af varer, der befinder sig på offentlige lagre, jf. del 3 i bilag IV til tiltrædelsesakten.
   Artikel 5
   Nationale sikkerhedslagre
   De i artikel 3, stk. 4, og artikel 4 omhandlede lagre omfatter ikke de nationale sikkerhedslagre, som Kroatien i givet fald har oprettet. Kroatien underretter Kommissionen om alle ændringer af de nationale sikkerhedslagre og om betingelserne for ændringer af formålene med oprettelse af EU's forsyningsbalance.
   Artikel 6
   Foranstaltninger i tilfælde af manglende betaling af afgifter
   Hvis en medlemsstat har grund til at tro, at de i artikel 3 omhandlede afgifter ikke er blevet opkrævet for et produkt, underretter den Kroatien herom, så den kan træffe passende forholdsregler.
   Artikel 7
   Bevis for, at der ikke er udbetalt restitution
   Der kan ydes eksportrestitution for produkter, for hvilke udførselsangivelsen antages af Kroatien i perioden 1. juli 2013 til 30. juni 2014, hvis denne eksportrestitution er fastsat i henhold til artikel 164 i Rådets forordning (EF) nr. 1234/2007 (2) og forudsat, at det fastslås, at der ikke allerede er udbetalt en eksportrestitution for disse produkter eller deres bestanddele.
   Artikel 8
   Ingen dobbeltbetaling af markedsstøtteforanstaltninger
   Hvis der allerede er betalt eksportrestitution for et produkt, er det ikke interventionsberettiget eller støtteberettiget, jf. artikel 3 i Rådets forordning (EF) nr. 1290/2005 (3).
   Artikel 9
   Ikrafttræden og anvendelse
   Denne forordning træder i kraft under forudsætning af, at traktaten om Kroatiens tiltrædelse træder i kraft, og på datoen for dennes ikrafttræden.
   Den anvendes indtil den 30. juni 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. marts 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 256 af 7.9.1987, s. 1.
   
      (2)  EUT L 299 af 16.11.2007, s. 1.
   
      (3)  EUT L 209 af 11.8.2005, s. 1.
   
      BILAG
      
         LISTE OVER PRODUKTER, DER ER OMHANDLET I ARTIKEL 1
      
      
                  KN-kode
               
               
                  Beskrivelse
               
            
                  0201
               
               
                  Kød af hornkvæg, fersk eller kølet
               
            
                  0202
               
               
                  Kød af hornkvæg, frosset
               
            
                  0203 21
               
               
                  Svinekød, fersk, kølet eller frosset:
               
            
                  – Frosset
               
            
                  – – Hele og halve kroppe
               
            
                  0203 22
               
               
                  – – Skinke og bov samt stykker deraf, ikke udbenet
               
            
                  0203 29
               
               
                  – – Andet
               
            
                  0204
               
               
                  Kød af får og geder, fersk, kølet eller frosset
               
            
                  0206 10
               
               
                  Spiselige slagtebiprodukter af hornkvæg, svin, får, geder, heste, æsler, muldyr eller mulæsler, fersk, kølet eller frosset:
               
            
                  – Af hornkvæg, fersk eller kølet
               
            
                  0206 29
               
               
                  – – Andet
               
            
                  0207 12
               
               
                  Kød og spiselige slagtebiprodukter, fersk, kølet eller frosset, af fjerkræ henhørende under pos. 0105
               
            
                  – Af fjerkræ af arten Gallus domesticus
                  
               
            
                  – – Ikke udskåret, frosset
               
            
                  0207 14
               
               
                  – – Udskåret samt slagtebiprodukter, frosset
               
            
                  0207 25
               
               
                  – Af kalkuner
               
            
                  – – Ikke udskåret, frosset
               
            
                  0207 27
               
               
                  – – Udskåret samt slagtebiprodukter, frosset
               
            
                  0210
               
               
                  Kød og spiselige slagtebiprodukter, saltet, i saltlage, tørret eller røget; spiseligt mel og pulver af kød eller slagtebiprodukter
               
            
                  0402 10
               
               
                  Mælk og fløde, koncentreret eller tilsat sukker eller andre sødemidler:
               
            
                  – I pulverform, som granulat eller i anden fast form, med fedtindhold på 1,5 vægtprocent og derunder
               
            
                  0402 21
               
               
                  – I pulverform, som granulat eller i anden fast form, med fedtindhold på over 1,5 vægtprocent
               
            
                  – – Ikke tilsat sukker eller andre sødemidler
               
            
                  0402 29
               
               
                  – – Andet
               
            
                  0405
               
               
                  Smør og andre mælkefedtstoffer; smørbare mælkefedtprodukter
               
            
                  0406
               
               
                  Ost og ostemasse
               
            
                  0703 20 00
               
               
                  Hvidløg, friske eller kølede
               
            
                  0711 51 00
               
               
                  Svampe af slægten Agaricus, foreløbigt konserverede (f.eks. med svovldioxid eller i saltlage, svovlsyrlingvand eller andre konserverende opløsninger), men ikke tilberedte til umiddelbar fortæring
               
            
                  0811 10 11
               
               
                  Jordbær, også kogte i vand eller dampkogte, frosne, også tilsat sukker eller andre sødemidler
               
            
                  – – tilsat sukker eller andre sødemidler
               
            
                  – – – med indhold af sukker på over 13 vægtprocent
               
            
                  0811 10 19
               
               
                  Jordbær, også kogte i vand eller dampkogte, frosne, også tilsat sukker eller andre sødemidler
               
            
                  – – tilsat sukker eller andre sødemidler
               
            
                  – – – andet, med indhold af sukker på over 13 vægtprocent
               
            
                  0811 10 90
               
               
                  Jordbær, også kogte i vand eller dampkogte, frosne, også tilsat sukker eller andre sødemidler
               
            
                  – i andre tilfælde end tilsat sukker eller andre sødemidler
               
            
                  1001
               
               
                  Hvede og blandsæd
               
            
                  1002
               
               
                  Rug
               
            
                  1003
               
               
                  Byg
               
            
                  1004
               
               
                  Havre
               
            
                  1005
               
               
                  Majs
               
            
                  1006 10
               
               
                  Uafskallet ris
               
            
                  1006 20
               
               
                  Afskallet ris (hinderis)
               
            
                  1006 30
               
               
                  Delvis sleben eller sleben ris, også poleret eller glaseret
               
            
                  1006 40 00
               
               
                  Brudris
               
            
                  1007
               
               
                  Sorghum
               
            
                  1008
               
               
                  Boghvede, hirse og kanariefrø; andre kornarter
               
            
                  1101 00
               
               
                  Hvedemel og mel af blandsæd af hvede og rug
               
            
                  1102
               
               
                  Mel af korn, undtagen hvedemel og mel af blandsæd af hvede og rug
               
            
                  1103
               
               
                  Gryn og groft mel samt pellets af korn
               
            
                  1104
               
               
                  Korn, bearbejdet på anden måde (fx afskallet, valset, i flager, afrundet, skåret eller knust), undtagen ris henhørende under pos. 1006; kim af korn, hele, valset, i flager eller formalet
               
            
                  1107
               
               
                  Malt, også brændt
               
            
                  1108
               
               
                  Stivelse; inulin
               
            
                  1109 00 00
               
               
                  Hvedegluten, også tørret
               
            
                  1602
               
               
                  Andre varer af kød, slagtebiprodukter eller blod, tilberedte eller konserverede
               
            
                  2003 10
               
               
                  Svampe af slægten Agaricus, tilberedt eller konserveret på anden måde end med eddike eller eddikesyre
               
            
                  2008 30 55
               
               
                  Citrusfrugter, tilberedt eller konserveret på anden måde, ikke tilsat alkohol, tilsat sukker, i pakninger af nettovægt over 1 kg
               
            
                  – – – – Mandariner (herunder tangeriner og satsumas); klementiner, wilkings og andre lignende krydsninger af citrusfrugter
               
            
                  2008 30 75
               
               
                  Citrusfrugter, tilberedt eller konserveret på anden måde, ikke tilsat alkohol, tilsat sukker, i pakninger af nettovægt på højst 1 kg
               
            
                  – – – – Mandariner (herunder tangeriner og satsumas); klementiner, wilkings og andre lignende krydsninger af citrusfrugter
               
            
                  Ex20083090
               
               
                  Mandariner (herunder tangeriner og satsumas); klementiner, wilkings og andre lignende krydsninger af citrusfrugter
               
            
                  – – – Ikke tilsat sukker
               
            
                  2008 70 92
               
               
                  Ferskner, herunder nektariner
               
            
                  – – – Ikke tilsat alkohol eller sukker, i pakninger af nettovægt 5 kg eller derover
               
            
                  2204 30
               
               
                  – Anden druemost
               
            
                  2207
               
               
                  – Ikke denatureret ethanol (ethylalkohol), med et alkoholindhold på 80 % vol. eller derover; ethanol (ethylalkohol) og anden spiritus, denatureret, uanset alkoholindholdet
               
            
                  2208 90 91
               
               
                  – – Ikke denatureret ethanol (ethylalkohol), med et alkoholindhold på under 80 % vol., i beholdere med indhold af:
               
            
                  – – – 2 liter eller derunder
               
            
                  2208 90 99
               
               
                  – – – Over 2 liter